In verlede kwartaal het ons ’n besoek afgelê in Villiers. Daar vertel die VCSV-juffrou vir ons van ’n elfjarige meisie, Lee, wat daardie afgelope vakansie vir haar ouers gesê het dat sy eendag ’n predikant wil wees.
Sy is ook geïnspireer om ’n dagstukkie-boekie met 30 dagstukkies te skryf. Die juffrou het vir ons ’n kopie gegee en my mond het oopgehang om te lees wat in ’n elfjarige meisie se hart is. Ons is sooo opgewonde saam met Lee oor haar boekie wat een van die dae ook vir ons beskikbaar gaan wees om by ons skole uit te deel.
Onthou jy kan dag of nag met Jesus praat. Waar jy ookal is, kan jy met die Here praat. Dit is so fantasties! As jy in die middel van die nag wakker word kan jy nog steeds met die Here Jesus Christus praat. Onthou die Here gee nie om wanneer of waar jy is nie. Die Here is bereid om te luister. “
Stan-Lee Gunter. Ek is elf jaar oud. Die Heilige Gees het vir my gesê om die dagstukkies vir julle te skryf.